text: SF: Uansvarlig løsning, der kan koste liv
  28 august 2015 kl. 18.23
  Ida Damborg, SF, kalder regionsrådets beslutning for uansvarlig. Hun frygter, at den kan koste liv - og at regionsrådet skal mødes igen om fjorten dage, når det er gået galt med Bios.
  Fire medlemmer fra Enhedslisten og SF stemte for at ophæve kontrakten med Bios.
  - Jeg synes, det er uansvarligt. Og jeg synes, at man spiller hasard med syddanskernes sikkerhed, når man giver et selskab, man ikke har tillid til, endnu længere snor, siger hun til TV SYD.
  Hun frygter, at den mangelfulde ambulance-dækning kan koste menneskeliv.
  VIDEO: Interview med Ida Damborg (Varighed 1:12 min.)
  